Πρόγραμμα Οδοντιατρικού Σεμιναρίου: Εμφυτεύματα, Περιοδοντολογία,  Στοματολογία και Επείγουσες καταστάσεις στο Οδοντιατρείο
Αγαπητές/οι συναδέλφισσες/οι
Σας προσκαλούμε στο τριήμερο οδοντιατρικό σεμινάριο που διοργανώνει ο Ο.Σ.ΜΕΣΣΗΝΙΑΣ, με σκοπό την ορθή ενημέρωση και συζήτηση γύρω από καίρια θέματα της καθημερινής κλινικής πράξης. Το σεμινάριο απευθύνεται σε όλους τους οδοντιάτρους, ανεξάρτητα από την εξειδίκευση, καθώς η γνώση των σύγχρονων δεδομένων είναι απαραίτητη για την ολοκληρωμένη φροντίδα και καθοδήγηση των ασθενών μας.
Περιοδοντολογία και Εμφυτεύματα
Το κεντρικό μέρος του σεμιναρίου επικεντρώνεται στις νεότερες εξελίξεις και τα δεδομένα της Περιοδοντολογίας. Θα αναλυθούν διεξοδικά:
· Πρωτόκολλα Θεραπείας: Θα παρουσιαστούν τα σύγχρονα πρωτόκολλα για τη διαχείριση της ουλίτιδας και της περιοδοντίτιδας.
· Συντηρητική vs Χειρουργική Θεραπεία: Θα τεθούν τα κριτήρια και οι παράγοντες που καθορίζουν πότε πρέπει να προχωρήσουμε σε συντηρητική θεραπεία της περιοδοντίτιδας και πότε κρίνεται αναγκαία η χειρουργική παρέμβαση.
· Διατήρηση Δοντιών στον Φραγμό: Θα συζητηθεί η λήψη αποφάσεων σχετικά με τη διατήρηση ή μη δοντιών με βεβαρημένη περιοδοντική πρόγνωση.
· Ακινητοποίηση Δοντιών:  Πότε και με ποιον τρόπο πραγματοποιείται η ακινητοποίηση των δοντιών για τη σταθεροποίησή τους.
· Πρόληψη Περιεμφυτευματίτιδας: Θα δοθεί έμφαση στις στρατηγικές και τις πρακτικές για την αποτελεσματική πρόληψη της περιεμφυτευματίτιδας.
· Παραπομπή Ασθενούς και Σχέδιο Θεραπείας: Οδηγίες για τη σωστή παραπομπή των ασθενών σε εξειδικευμένους συναδέλφους και τη σύνταξη ενός ολοκληρωμένου σχεδίου θεραπείας. Η θεωρητική γνώση είναι κρίσιμη για να μπορούμε να καθοδηγούμε τους ασθενείς μας και να ελέγχουμε την πορεία των θεραπειών που έχουν λάβει.
Πρακτική Μέρος:
Το πρακτικό μέρος του σεμιναρίου θα περιλαμβάνει, εκτός από την παρουσίαση του εμφυτεύματος SP1 και τη χειρουργική του τοποθέτηση, και η ανάλυση CBCT.
· Ανάλυση CBCT. Θα γίνει λεπτομερής ανάλυση εικόνων Cone-Beam Computed Tomography (CBCT).
· Διαγνωστική Αξία. Τι ακριβώς βλέπουμε σε ένα CBCT και πώς το αξιοποιούμε στη διάγνωση και τον σχεδιασμό της θεραπείας με τοποθέτηση εμφυτευμάτων.
Στοματολογία και Επείγοντα Περιστατικά
Δύο επιπλέον σημαντικές ενότητες που θα αναπτυχθούν είναι:
· Στοματολογία: Η συμβολή μας ως οδοντίατροι στην πρώιμη παρατήρηση και την έγκαιρη παραπομπή παθολογικών καταστάσεων του στόματος είναι ζωτικής σημασίας.
· Επείγοντα Περιστατικά: Θα συζητηθούν οι επείγουσες καταστάσεις στο χώρο του οδοντιατρείου και ενδεδειγμένες διαδικασίες για την αντιμετώπισή τους. Θα δοθούν σαφείς οδηγίες για το πότε και πώς μπορεί να γίνει παραπομπή ενός επείγοντος περιστατικού στα Νοσοκομεία Καλαμάτας ή Τρίπολης.                                                                                                                                                Σας περιμένουμε για να μοιραστούμε γνώσεις και εμπειρίες

